 ANC pahunpọ pe ki Zuma fipo silẹ ANC kọwe si aarẹ Jacob Zuma lati kọwe fipo rẹ silẹ Igbesẹ lati yọ aarẹ Zuma naa ko sẹyin ọpọlọpọ ipade idakọnkọ ti awọn olori ninu ẹgbẹ oselu naa se titi di afẹmọjumọ ọjọ iṣẹgun oni. Iroyin wipe ti aarẹ Zuma ko ba kọwe fipo silẹ, awọn asofin lorilẹede naa yoo dibo mi o ni igbẹkẹle ninu rẹ, vote of no confidence. Eleyi ti wọn gbagbọ wipe yoo sokunfa ifipo silẹ aarẹ Jacob Zuma. Ẹgbẹ òṣèlú ANC fẹ ki Jacob Zuma o kọwé fi ipò sílẹ gẹgẹ bi ààrẹ South Africa Ẹgbẹ oselu ANC ko i ti fi abajade ipade rẹ sita, sugbọn lara awọn ọmọ ẹgbẹ oselu naa lo fi ọrọ naa lede fun awọn oniroyin lorilẹede South Africa ati ile isẹ iroyin Reuters News Agency. Opin Zuma: ANC sepade lori aarẹ ANC fẹ yọ Zuma Lọpọ igba ni aarẹ Zuma ti kọ jalẹ lati kọwe fipo silẹ lori ẹsun iwa ibajẹ ati lilu owo ilu ni ponpo. Eyi to mu ki ẹgbẹ oselu rẹ yan Cyril Ramphosa lati dipo rẹ gẹgẹ bi asaaju ninu ẹgbẹ oselu naa. Awọn alakoso igbimọ pe ipade pajawiri fun ọjọ aje lati jiroro lori Aarẹ Zuma Amọ, ko i ti di mimọ fun awọn oniroyin bi aarẹ Zuma yoo se fesi si iwe ti wọn kọ sii lati kọwe fipo silẹ. Iroyin fi lede wipe, olori tuntun fun ẹgbẹ oselu ANC, Cyril Ramphosa kuro nibi ipade ẹgbẹ naa, lati lọ sọ fun aarẹ Zuma wipe ki o tete kọwe fipo silẹ, ki wọn ma ba a le kuro lori oye. Lẹyin naa ni Ramphosa pada sibi ipade idakọnkọ naa. : Ẹgbẹ oselu to wa lori oye lorilẹede South Africa, ANC ti kọwe si aarẹ Jacob Zuma lati kọwe fipo rẹ silẹ, awọn oniroyin lo sọ bẹẹ. 